Пейо Яворов
Край огнището

chitanka.info

— Мамо, Божо днес видял,

върнал се и Гойнин Злати;

ако да не бе умрял,

ще си дойдеше ли бати?

Ех, да имахме късмет!…

— Майка ви на плач удари,

брей дечица! Тук са пет

щат ви бузите нашари.

Млък-те! Жено, че и ти,

пак те мътната повлече.

Петра, бог да го прости,

няма да го върнеш вече.

Чуй ме, стига…

        — Клети син,

как ли майка ще прежали?

В чуждо място — ни един

свещ на гроба да запали.

Станах снощи: гръд гори…

Взех най-новата му дреха

и над нея до зори

плаках, плаках без утеха.

— Доста, доста ти, жена,

виж, и малките разплака;

воля божия! една

всинца нас земята чака…

Издание:

П. К. Яворов, „Събрани съчинения в пет тома“, Български писател, С.1977–1979, под редакцията на К. Куюмджиев

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.